สึซึมิยะ ฮารุฮิ

**สึซึมิยะ ฮารุฮิ** () เป็นชื่อเรียกนิยายชุดหนึ่ง แต่งโดย นาการุ ทานิกาวะ และวาดภาพประกอบโดย โนอิจิ อิโต ลงตีพิมพ์ในนิตยสารสนีกเกอร์ส ในประเทศญี่ปุ่น นิยายชุด สึซึมิยะ ฮารุฮิ ได้รับการดัดแปลงเป็นมังงะลงตีพิมพ์ในนิตยสารโชเน็นเอซ จากนั้นได้รับการดัดแปลงเป็นภาพยนตร์การ์ตูนออกอากาศทางสถานีโทรทัศน์ชิบะ ในปี พ.ศ. 2549 และนำมาฉายซ้ำพร้อมกับฉายตอนที่เพิ่มเข้ามาใหม่ในปี พ.ศ. 2552 นอกจากนี้ยังนำมาสร้างเป็นภาพยนตร์การ์ตูนตอนยาวออกฉายในปี พ.ศ. 2553

## เนื้อเรื่อง
สึซึมิยะ ฮารุฮิ เป็นนักเรียนหญิงชั้นมัธยมปีที่ 4 ผู้ที่มีความสามารถในการเปลี่ยนแปลงสิ่งต่างๆรอบตัวจากจิตใต้สำนึกได้โดยที่เธอไม่รู้ตัว เธอได้ก่อตั้งชมรมที่เรียกว่า "หน่วยเอสโอเอส" (SOS dan) ย่อมาจาก "**S**ekai wo **O**oini moriagerutame no **S**uzumiya Haruhi no dan" แปลว่า "หน่วยของสึซึมิยะ ฮารุฮิ เพื่อทำให้โลกนี้สนุกสนานครื้นเครงยิ่งขึ้น" โดยมีจุดประสงค์เพื่อค้นหาปรากฏการณ์ประหลาดเหนือธรรมชาติ, มนุษย์ต่างดาว, ผู้เดินทางข้ามกาลเวลา, มนุษย์ต่างมิติ และผู้มีพลังพิเศษ ฮารุฮิได้บังคับเคียวน์ เพื่อนร่วมชั้น(ผู้เล่าเรื่อง) และสมาชิกอีกสามคน ได้แก่ หนอนหนังสือไร้อารมณ์ นางาโตะ ยูกิ, สาวน้อยขี้อาย อาซาฮินะ มิคุรุ และ นักเรียนอารมณ์ดีที่ย้ายเข้ามาใหม่ โคอิซึมิ อิซึกิ เข้าเป็นสมาชิกกลุ่ม หลังจากนั้นทั้งสามได้เปิดเผยตัวตนที่แท้จริงแก่เคียวน์ ว่าไม่ได้เป็นมนุษย์ธรรมดาแต่เป็นกลุ่มที่ฮารุฮิกำลังค้นหาอยู่ นั่นคือ มนุษย์ต่างดาว, ผู้เดินทางข้ามกาลเวลา และผู้มีพลังพิเศษ ซึ่งส่งมาจากองค์กรลึกลับต่างๆเพื่อศึกษาสามารถพิเศษของฮารุฮิและยับยั้งฮารุฮิจากการเปลี่ยนแปลงโลกโดยไม่รู้ตัว โดยพยายามทำให้เธอใช้ชีวิตอยู่อย่างคนปกติ

## ตัวละคร

## สื่อต่างๆ
### นิยาย

แต่งโดย นาการุ ทานิกาวะ และวาดภาพประกอบโดย โนอิจิ อิโต ซึ่งวางจำหน่ายในรูปแบบนิยายยาวและรวมเรื่องสั้น โดยเรื่องสั้นนั้น ตีพิมพ์ลงใน *[[The Sneaker]]* ของ สำนักพิมพ์ คาโดคาว่าโชเท็น ในประเทศญี่ปุ่น สำหรับลิขสิทธิ์ของนิยายในต่างประเทศได้แก่ ใน ไต้หวัน, ฮ่องกง และ จีน ลิขสิทธิ์โดย Kadokawa Media, ในเกาหลีใต้ลิขสิทธิ์โดย Daiwon CI, ในสหรัฐอเมริกาลิขสิทธิ์โดย Little, Brown Books for Young Readers and Yen Press  และในประเทศไทย ลิขสิทธิ์โดย สำนักพิมพ์บงกช พับลิชชิ่ง

เล่ม 1 - ความหดหู่ของสึซึมิยะ ฮารุฮิ (Suzumiya Haruhi no Yūutsu / 涼宮ハルヒの憂鬱)

เล่ม 2 - เสียงทอดถอนใจของสึซึมิยะ ฮารุฮิ (Suzumiya Haruhi no Tameiki / 涼宮ハルヒの溜息)

เล่ม 3 - ความเบื่อหน่ายของสึซึมิยะ ฮารุฮิ (Suzumiya Haruhi no Taikutsu / 涼宮ハルヒの退屈)

เล่ม 4 - การหายตัวไปของสึซึมิยะ ฮารุฮิ (Suzumiya Haruhi no Shōshitsu / 涼宮ハルヒの消失)

เล่ม 5 - ความไม่สิ้นสุดของสึซึมิยะ ฮารุฮิ (Suzumiya Haruhi no Bōsō / (涼宮ハルヒの暴走)

เล่ม 6 - ความหวั่นไหวของสึซึมิยะ ฮารุฮิ (Suzumiya Haruhi no Dōyō / 涼宮ハルヒの動揺)

เล่ม 7 - แผนการของสึซึมิยะ ฮารุฮิ (Suzumiya Haruhi no Inbō / 涼宮ハルヒの陰謀)

เล่ม 8 - ความเดือดดาลของสึซึมิยะ ฮารุฮิ (Suzumiya Haruhi no Fungai / 涼宮ハルヒの憤慨)

เล่ม 9 - การแบ่งแยกของสึซึมิยะ ฮารุฮิ (Suzumiya Haruhi no Bunretsu / 涼宮ハルヒの分裂)

เล่ม 10 - ความตกตะลึงของสึซึมิยะ ฮารุฮิ (ภาคปฐมบท) (Suzumiya Haruhi no Kyōgaku (Zen) / 涼宮ハルヒの驚愕 (前))

เล่ม 11 - ความตกตะลึงของสึซึมิยะ ฮารุฮิ (ภาคปัจฉิมบท) (Suzumiya Haruhi no Kyōgaku (Go) / 涼宮ハルヒの驚愕 (後))

เล่ม 12 - เซนส์สังหรณ์ของสึซึมิยะ ฮารุฮิ (Suzumiya Haruhi no Chokkan / 涼宮ハルヒの直観)

### มังงะ
สำหรับมังงะของสึซึมิยะ ฮารุฮิ นั้นมี 2 แบบ โดยแบบแรก วาดโดย มิซึโนะ มาโคโตะ โดยตีพิมพ์ลงใน *[[Shōnen Ace]]* ตั้งแต่เดือนพฤษภาคม ถึง ธันวาคม พ.ศ. 2547 เนื้อเรื่องในมังงะนี้ แตกต่างจากต้นฉบับที่เป็นไลต์โนเวลอย่างมาก และออกฉบับรวมเล่มได้ 1 เล่ม ต่อมา มังงะแบบที่ 2 วาดโดย กาคุ สึงาโนะ เริ่มตีพิมพ์ตั้งแต่เดือน พฤศจิกายน พ.ศ. 2548 และปัจจุบันยังคงตีพิมพ์อยู่ ออกฉบับรวมเล่มได้ 19 เล่ม

สำหรับมังงะแบบการ์ตูนสี่ช่อง ใช้ชื่อว่า *สึซึมิยะ ฮารุฮิจัง* (The Melancholy of Haruhi Suzumiya-chan) วาดโดย Puyo โดยเริ่มตีพิมพ์ลงใน *[[Shōnen Ace]]* ตั้งแต่วันที่ 26 กรกฎาคม พ.ศ. 2550 และใน *[[The Sneaker]]* ตั้งแต่วันที่ 30 สิงหาคม พ.ศ. 2550 และฉบับรวมเล่มเล่มแรกวางจำหน่ายวันที่ 26 พฤษภาคม พ.ศ. 2551 เล่มสองวางจำหน่ายวันที่ 26 ธันวาคม พ.ศ. 2551 และมังงะแบบการ์ตูนสี่ช่อง ลิขสิทธิ์ในประเทศไทยโดย บงกช พับลิชชิ่ง ส่วนมังงะการ์ตูนสี่ช่อง อื่นๆ ได้แก่ *Nyoro~n Churuya-san* วาดโดย Eretto (อูทสึระ อูราระกะ) โดยต้นฉบับเดิมมาจากโดจินชิ วางจำหน่ายทั้งหมดสามเล่ม (วางจำหน่ายเดือน สิงหาคม พ.ศ. 2549, กุมภาพันธ์ พ.ศ. 2550, และ ตุลาคม พ.ศ. 2550) ก่อนที่จะตีพิมพ์ลงใน *[[Comp Ace]]* ในเดือน พฤศจิกายน พ.ศ. 2551 และ *การหายตัวไปของนางาโตะ ยูกิจัง* () วาดโดย Puyo โดยเริ่มตีพิมพ์ลงใน *[[Young Ace]]* ของสำนักพิมพ์ Kadokawa Shoten ในเดือนกรกฎาคม พ.ศ. 2552

### อนิเมะ

#### รายชื่อตอน

#### ภาพยนตร์

ในตอนท้ายของตอน Someday in the rain ของอนิเมะที่นำมาฉายใหม่ ได้มี ทีเซอร์ ประกาศเกี่ยวกับภาพยนตร์อนิเมะของสึซึมิยะ ฮารุฮิ ใหม่ โดยใช้ชื่อว่า *การหายตัวไปของสึซึมิยะ ฮารุฮิ* () โดยมาจากนิยายเล่มที่ 4 ฉายในโรงภาพยนตร์ที่ญี่ปุ่นเมื่อวันที่ 6 กุมภาพันธ์ พ.ศ. 2553

### ออดิโอดรามา

ในชุด เรดิโอดรามา นั้นวางจำหน่ายทั้งหมด 3 ชุดโดยในชุดแรกใช้ชื่อว่า *[[อัลบั้มในสึซึมิยะ ฮารุฮิ#เรดิโอดรามา|SOS Dan Radio Shibu Bangai Hen CD Vol.1]]* วางจำหน่ายเมื่อวันที่ 5 กรกฎาคม พ.ศ. 2549 โดย แลนติส ชุดที่สอง วางจำหน่ายเมื่อวันที่ 21 กันยายน พ.ศ. 2549 และชุดที่สาม วางจำหน่ายเมื่อวันที่ 21 ธันวาคม พ.ศ. 2549 ส่วนดรามาซีดีใช้ชื่อว่า *[[อัลบั้มในสึซึมิยะ ฮารุฮิ#ดรามาซีดี|Sound Around]]* วางจำหน่ายเมื่อวันที่ 24 มกราคม พ.ศ. 2550 โดย แลนติส

### วิดีโอเกม

สำหรับเกมของ สึซึมิยะ ฮารุฮิ นั้นมีอยู่ด้วยกัน 5 เกม เกมแรกคือ *คำสัญญาของสึซึมิยะ ฮารุฮิ* ()  พัฒนาโดย Namco Bandai Games วางจำหน่ายลงบนเครื่อง เพลย์สเตชันพอร์เทเบิล เมื่อวันที่ 20 ธันวาคม พ.ศ. 2550 เกมที่สองคือ *ความสับสนของสึซึมิยะ ฮารุฮิ* () . พัฒนาโดย Banpresto วางจำหน่ายลงบนเครื่อง เพลย์สเตชัน 2 เมื่อวันที่ 31 มกราคม พ.ศ. 2551 และมียอดขายวิดีโอเกมในญี่ปุ่นอันดับที่ 95 ประจำปี พ.ศ. 2551 ด้วย โดยยอดขายรวมทั้งหมด 139,425 ชุด เกมที่สามคือ *จังหวะเร้าใจของสึซึมิยะ ฮารุฮิ* () พัฒนาโดย Kadokawa Shoten วางจำหน่ายลงบนเครื่อง วี เมื่อวันที่ 22 มกราคม พ.ศ. 2552 เกมที่สี่คือ *โลกคู่ขนานของสึซึมิยะ ฮารุฮิ* () วางจำหน่ายลงบนเครื่อง วี เมื่อวันที่ 26 มีนาคม พ.ศ. 2552 และเกมที่ห้าคือ *ลำดับของสึซึมิยะ ฮารุฮิ* () วางจำหน่ายลงบนเครื่อง นินเทนโด ดีเอส เมื่อวันที่ 28 พฤษภาคม พ.ศ. 2552 โดย 2 เกมหลังนี้พัฒนาโดย Sega, ในเดือนกุมภาพันธ์ พ.ศ. 2553 ทางคาโดคาว่า โชเต็น ได้วางจำหน่ายเกม *The Day of Sagittarius III* ลงใน App Store ของ Apple

## รางวัลและความนิยม
* รางวัลอนิเมะประเภท TV Series ยอดเยี่ยม จากงาน Tokyo International Anime Fair (TAF) 2007 
* รางวัลอนิเมะทีวีซีรีส์ยอดเยี่ยมและเพลงประกอบยอดเยี่ยม จากงาน Animation Kobe ครั้งที่ 11 ปี 2006
* ผลโหวตอนิเมะยอดเยี่ยมจากนิตยสาร Newtype ปี 2006
* อนิเมะยอดเยี่ยมจากนิตยสาร Animedia ฉบับปี 2007
* อันดับ 4 จากผลโหวตออนไลน์อนิเมะยอดนิยม จากช่องทีวี TV Asahi ปี 2006
* อันดับ 22 จากผลโหวตอนิเมะชันยอดนิยมตลอดกาล จากงานนิทรรศการ Japan Media Arts Festival ปี 2006 (จัดอันดับ 25 ใน 4 สาขา เพื่อนำไปจัดแสดงที่หอศิลป์)
* ผลโหวต Anime Grand-Prix จากนิตยสาร Animage ครั้งที่ 29 ปี 2007 
** เรื่องยอดนิยมอันดับ 3
** ตัวละครชายยอดนิยม เคียวน์ ได้อันดับ 3
** ดาราหญิงยอดนิยม สึซึมิยะ ฮารุฮิ อันดับ 2, นากาโตะ ยูกิ อันดับ 9, อาซาฮินะ มิคุรุ อันดับ 15, ซึรุยะ อันดับ 45
** Episode ยอดนิยม : อันดับ 3 ตอน 12 (Live a Live) , อันดับ 10 ตอน 1 (Mikuru Episode 00) , อันดับ 12 ตอน 9 (Someday in the rain) , อันดับ 15 ตอน 11 (Day of Sagittarius) , อันดับ 16 ตอน 14 (Suzumiya Haruhi VI) , อันดับ 49 ตอน 2 (Suzumiya Haruhi I) , อันดับ 51 ตอน 4 (Boredom of Suzumiya Haruhi)
* อายะ ฮิราโนะ (ผู้พากย์ สึซึมิยะ ฮารุฮิ) ได้รับรางวัลนักพากย์หน้าใหม่ยอดเยี่ยม จากงาน Seiyuu Awards ครั้งที่ 1 ปี 2006, ได้รับรางวัลนักพากย์ยอดเยี่ยมจากงาน TAF 2007 และอันดับ 4 จากนิตยสาร Animage
* ยูโกะ โกโต้ (ผู้พากย์ อาซาฮินะ มิคุรุ) นักพากย์ตัวละครสมทบฝ่ายหญิงดีเด่น จากงาน Seiyuu Awards ครั้งที่ 1 ปี 2006

## อันดับความนิยมในการจำหน่ายสินค้า
* ช่วงที่อนิเมะฉาย 3 เดือน มี Clip ที่เกี่ยวข้องกับเรื่องนี้ มากกว่า 2,000 Clip ใน Youtube ถือว่าเป็นสถิติปริมาณ Clip จากอนิเมะที่สูงมากในช่วงเวลาสั้นๆ
* ช่วงที่อนิเมะฉาย 3 เดือน นิยายซีรีส์ Suzumiya Haruhi ติดอันดับ Best Seller และติด Top 10 ทั้ง 8 เล่ม (เล่ม 8 เพิ่งจำหน่าย ตอนพฤษภาคม) จากเว็บ Amazon ของญี่ปุ่น
* อันดับ DVD ขายดีที่สุดในปี 2006 จากผลสำรวจของร้านหนังสือ Dengeki Maoh ร่วมกับร้าน Toranoana และ Animate 
* เมื่อวันที่ 1 มีนาคม 2007 ยอดขายซิงเกิล God Knows (เพลงประกอบตอน 12 Live A Live) อยู่ที่ 100,426 แผ่น

## อ้างอิง

## ดูเพิ่ม
* สึซึมิยะ ฮารุฮิ (นิยาย) - สึซึมิยะ ฮารุฮิ ฉบับนิยาย

## แหล่งข้อมูลอื่น

* เว็บไซต์อย่างเป็นทางการของนิยาย  
* เว็บไซต์อย่างเป็นทางการของอนิเมะ  
* ละครวิทยุ สึซึมิยะ ฮารุฮิ 
* เว็บไซต์ของผู้วาดภาพประกอบ 
* โครงการแปลนิยายชุด สึซึมิยะ ฮารุฮิ โดยผู้ติดตามนานาชาติ 
* เว็บไซต์ผู้ได้รับลิขสิทธิ์ผลิตการ์ตูนแอนิเมชันเรื่อง "เรียกเธอว่าพระเจ้า สึซึมิยะ ฮารุฮิ" 
* เว็บไซต์สารานุกรมของ สึซึมิยะ ฮารุฮิ โดยผู้ติดตามนานาชาติ 


หมวดหมู่:อนิเมะที่ออกฉายในปี พ.ศ. 2549
หมวดหมู่:อนิเมะที่ออกฉายในปี พ.ศ. 2552
หมวดหมู่:เกียวโตแอนิเมชัน
หมวดหมู่:การ์ตูนญี่ปุ่นแนวเซเน็ง‎
หมวดหมู่:อนิเมะของครันชีโรล
หมวดหมู่:เกมของบันไดนัมโค